GiliGold/VAD_KnessetCorpus huggingface dataset:
עלי סלאלחה: גורמי משרד המשפטים ומשטרת ישראל העסוקים בנושא, הודיעו לוועדה כי לא יוכלו להשתתף בדיון בשל כנס מקצועי בנושא הטיפול בזנות, ועל כן ביקשו מהוועדה לדחות את הדיון לשבוע הבא, ואכן בכוונתי לכנס את הוועדה לדיון בנושא כבר בשבוע הבא.
עלי סלאלחה: מידע זה הועבר אל נשיאות הכנסת לפני ישיבתה היום.
עלי סלאלחה: בהמשך לאמור ובהתאם לסעיף 60ה1 לתקנון הכנסת אבקש להעביר את ההצעות לדיון מהיר בוועדה המיוחדת לזכויות הילד.
עלי סלאלחה: בשולי הדברים אעיר, כי הוועדה המיוחדת לזכויות הילד עוסקת בנושא שנים רבות, ובכנסת ה-20 אף נפגשה יושבת-ראש הוועדה דאז עם שר הרווחה ברשות הפלסטינית במטרה לקדם את הטיפול בסוגיה.
עלי סלאלחה: בכבוד רב, יו"ר הוועדה לזכויות הילד מיכל שיר.
איתן גינזבורג: אני מבין שהנושא הזה נמצא בהסכמה, יושבת-ראש ועדת העבודה והרווחה הסכימה לכך.
איתן גינזבורג: מישהו רוצה להתייחס לנושא?
איתן גינזבורג: מי בעד אישור בקשת יושבת-ראש הוועדה המיוחדת לזכויות הילד להעברת ההצעה לוועדה שלה – ירים את ידו.
איתן גינזבורג: הצבעה בעד הבקשה – 3 נגד – אין נמנעים – אין הבקשה אושרה.
איתן גינזבורג: פה אחד הבקשה אושרה, והנושא יעבור לדיון בוועדה המיוחדת לזכויות הילד.
איתן גינזבורג: יוצאים להפסקה עד 11:15 לדיון ברביזיה.
איתן גינזבורג: אני מחדש את הישיבה ביחס לרביזיה שהגיש חבר הכנסת פינדרוס.
איתן גינזבורג: ינמק אותה חבר הכנסת פרוש.
מאיר פרוש: האמת?
מאיר פרוש: הרביזיה לא נעשתה כצעד אופוזיציוני.
מאיר פרוש: היא נעשתה רק כדי שתהיה אפשרות לכל מי שהיה שותף לדיון הקודם לחשוב שוב, האם זה נכון התוצאה שהיתה קודם.
מאיר פרוש: יכול להיות שאני טעיתי בזה שהעליתי את זה פה.
מאיר פרוש: אולי הייתי צריך לדבר עם היושב-ראש.
מאיר פרוש: אבל אחרי שכבר העליתי את זה לפה, ובסוף התוצאה היא כמו שהיתה קודם, זה יכול להיות נזק לעצם הדבר שהכנסת לא דנה.
מאיר פרוש: היתה שאלה, ביקשו חברי כנסת.
מאיר פרוש: הכנסת הודיעה: היא לא חושבת שצריך לדון בעניין הזה.
מאיר פרוש: יש דברים יותר חשובים.
מאיר פרוש: יש דברים יותר דחופים.
מאיר פרוש: זה לא דבר חשוב, זה לא דבר דחוף.
מאיר פרוש: לצורך זה הרביזיה.
מאיר פרוש: אולי אתה מצאת את הזמן, את האפשרות לדבר, להתייעץ, כי ראיתי את הלבטים שלך, אישית.
מאיר פרוש: היה קשה לך.
מאיר פרוש: לא ששפתך דלה.
מאיר פרוש: אתה עשיר בניסוח.
מאיר פרוש: היו חסרות לך המילים איך מתנסחים במקרה הזה.
מאיר פרוש: לכן היתה לך האפשרות חצי שעה לחשוב, אולי למצוא את הדרך, כדי שלא יירשם בפרוטוקול, כדי שלא יציינו שהיתה בקשה, הגישו שלושה חברי כנסת בקשה, דחו את זה, היה ערעור.
מאיר פרוש: הכנסת התאחדה בכל הפורומים – גם בנשיאות הכנסת, גם בוועדת הכנסת התאחדו: הנושא לא חשוב.
מאיר פרוש: לא צריך לדון.
מאיר פרוש: זה הפירוש.
מאיר פרוש: חלילה – הציניקנים.
איתן גינזבורג: אגב, זה לא הפירוש.
איתן גינזבורג: הוא לא ביחס לחשיבות אלא ביחס לדחיפות.
מאיר פרוש: ידונו בזה בימי השלושים?
מאיר פרוש: בימי השנה?
מאיר פרוש: בימי השבעה, אלה ימי האבל.
מאיר פרוש: זה עכשיו.
מאיר פרוש: הציניקנים יאמרו: גם בנשיאות וגם בוועדת הכנסת החליטו לא לדון על זה.
מאיר פרוש: היתה לך חצי שעה.
מאיר פרוש: אי סיכמתי אותה - אתה יכול להחליט.
איתן גינזבורג: אני מניח שהרצון שלך הוא לדון בפיגוע הירי, לא בנרצח.
מאיר פרוש: מה שאתה רוצה.
איתן גינזבורג: אין משמעות לימי האבל, אם דנים כך או אחרת.
מאיר פרוש: אתה יכול לתת את הכותרת איך שאתה רוצה.
מאיר פרוש: זה לא משנה.
מאיר פרוש: הכנסת צריכה לדון בעניין.
איתן גינזבורג: השאלה אם במסגרת הצעה דחופה לסדר.
מאיר פרוש: כשיש לוויה, יש שבעה.
מאיר פרוש: אחרי זה יש הפסקה שהולכים לרביזיה של שלושה שבועות ונחים ובאים ליום השלושים.
מאיר פרוש: אחר כך הרביזיה היא עוד יותר ארוכה, עד 11 ודש.
איתן גינזבורג: אנחנו עוסקים בפיגוע, לא בנרצח.
מאיר פרוש: בכל ההיבטים.
איתן גינזבורג: לכן אני לא חושב שיש משמעות אם דנים בזה בשבעה.
מאיר פרוש: כל מילה מבחינתי תהיה מיותרת, ואני מעדיף שאתה לא תדבר.
מאיר פרוש: הכתם.
איתן גינזבורג: הצבעה בעד הרביזיה – 1 נגד – 1 נמנעים – אין הרביזיה לא נתקבלה.
איתן גינזבורג: צר לי.
איתן גינזבורג: אני בטוח שנמצא את הדרך לדון באירוע הירי בכותל המערבי, שלא בהכרח בהצעה דחופה לסדר אלא במסגרת אחרת.
מאיר פרוש: בהיעדר מסגרת - אין מסגרת.
איתן גינזבורג: לא בטוח.
איתן גינזבורג: עצם זה שלא אושרה ההצעה הדחופה לסדר, זה לא מפחית מהצורך בקיום דיון באירוע שקרה.
איתן גינזבורג: אני בטוח שימצאו את המסגרת לדון בה.
ניר אורבך: צוהריים טובים.
ניר אורבך: היום יום שני י"ח בכסלו תשפ"ב, 22 בנובמבר 2021.
ניר אורבך: אנחנו נתחיל מהנושא השני: קביעת ועדה בהצעת חוק התכנון והבנייה (תיקון מס' 128 והוראת שעה), התשפ"ב–2021, מ/1457.
ניר אורבך: המלצת הלשכה המשפטית היא להעביר את זה לוועדת הפנים והגנת הסביבה.
ניר אורבך: במליאה נשמעו הצעות להעביר את הצעת החוק גם לוועדת מיזמי תשתית לאומיים מיוחדים ושירותי דת יהודיים, גם לוועדת הפנים והגנת הסביבה וגם לוועדת הכלכלה.
ניר אורבך: לפני שנעבור להצבעה, חבר הכנסת אופיר כץ, אתה רוצה להגיד משהו בנושא הזה?
- דדון: מה אתה מציע?
ניר אורבך: אני מציע להעביר את זה לוועדת הפנים והגנת הסביבה.
- דדון: אושרה.
- דדון: ההצעה אושרה.
ניר אורבך: ההצעה הולכת לוועדת הפנים והגנת הסביבה.
ניר אורבך: אנחנו נעבור לנושא הראשון שעל הסדר-היום: בקשת הממשלה להקדמת הדיון בהצעת חוק-יסוד: הממשלה (תיקון מס' 12) (תקופה מרבית לכהונה בתפקיד ראש הממשלה) (מ/1469), לפני הקריאה הראשונה.
ניר אורבך: את ההצעה ינמק נציג משרד המשפטים, אסף.
ניר אורבך: בבקשה, אסף גרינבאום.
אסף גרינבאום: כן.
אסף גרינבאום: הממשלה מבקשת למעשה להקדים את הדיון בהצעה.
אסף גרינבאום: מדובר בהצעה נקודתית שמחזיקה בסך הכול סעיף אחד.
אסף גרינבאום: ההצעה הזאת עברה תהליך ארוך של ליבון ושל הכנה.
אסף גרינבאום: פורסם תזכיר להערות הציבור שבמשך 21 ימים הציבור היה רשאי להעיר את הערותיו, ואכן כך נעשה.
אסף גרינבאום: בעקבות ההליך הזה של פרסום התזכיר להערות הציבור אכן גם נעשו שינויים בנוסח שנעשו גם בהתאם להערות שנשמעו בשיח שהתקיים בממשלה.
אסף גרינבאום: מדובר, בסופו של דבר, בהצעה שהממשלה התחייבה להביא בקווי היסוד שלה באופן מיידי.
אסף גרינבאום: ולכן לאחר שההליך הסדור שנעשה בממשלה, ועוד קודם לכן במשרד המשפטים, הסתיים, אנחנו לא רואים שום צורך להמשיך ולעכב את התהליך הזה.
אסף גרינבאום: ומשהושלמה המלאכה, אנחנו סבורים שנכון להביא אותה להצבעה בממשלה.
אסף גרינבאום: גם כן צריך לציין בהקשר הזה שלמעשה לא מדובר בעיקרון חדש בספר החוקים שלנו.
אסף גרינבאום: במשך כמעט כעשור היה עיקרון כזה שהיה קיים בספר החוקים ולפני כ-20 שנה הוא בוטל.
אסף גרינבאום: ואנחנו מבקשים כעת להחזיר את העיקרון הזה ולהטמיע אותו בחקיקה.
אסף גרינבאום: אז אנחנו סבורים שמכיוון ששוב מדובר בעניין שבסופו של דבר נקודתי, מדובר בסעיף אחד בלבד, אין שום סיבה לעקב את הנושא, ולהביא אותו באופן מיידי למליאת הכנסת.
אסף גרינבאום: ולכן אבקש לקבל את הפטור.
ניר אורבך: אסף, תודה רבה.
ניר אורבך: חבר הכנסת אופיר כץ?
אופיר כץ: כן אני פה.
ניר אורבך: אתה רוצה להתייחס?
אופיר כץ: אז קודם כול, למרות שפה אנחנו לא בעניין של מהות החוק, אבל בכל זאת, אני כן אשתמש, אנצל את הבמה להביע את התנגדותי לחוק.
אופיר כץ: אני עד עכשיו לא מצליח להבין את ההיגיון של הגבלת כהונה.
אופיר כץ: אני חושב שזו פגיעה בהליך הדמוקרטי.
אופיר כץ: האזרחים מספיק חכמים ונבונים להבין מי הם חושבים שהוא המועמד הראוי ביותר להיות ראש ממשלה, ולא צריך להכתיב להם.
אופיר כץ: למה בעצם אנחנו צריכים – אם יש לנו ראש ממשלה שהוא טוב, שעושה את העבודה כמו שצריך, ואחרי שמונה שנים עדיין כוחו במותניו, הוא ממשיך לעשות את העבודה כמו שצריך, והאזרחים שהם אלה שצריכים לקבוע את הכנסת שבוחרת את ראש הממשלה, למה להגביל?
אופיר כץ: למה למנוע ממדינת ישראל ראש ממשלה שיכול להיות הכי טוב עבורה בגלל הגבלה של מספר שנים, שחושבים שזה יכול לעשות דברים לא טובים?
יואב קיש: תרשמו אותי לדבר.
- דדון: אין בעיה.
יואב קיש: אני הולך לוועדת הכספים.
יואב קיש: אז אני מתנצל.
יואב קיש: אבל קראו לי, אני הולך אליהם.
- דדון: אולי כדאי שתישאר.
יואב קיש: אבל אני בוועדת הכספים.
יואב קיש: הם באמצע – הם רוצים לסגור שם את הזה.
יואב קיש: אני אחזור.
יואב קיש: אני אסיים שם ואחזור לפה.
ניר אורבך: אתה רשום, אתה רשום.
ניר אורבך: סליחה, חבר הכנסת כץ.
אופיר כץ: אז אני חושב שהדבר המשמעותי והחשוב ביותר הוא שהאזרחים קובעים מי ינהיג את המדינה, מי יהיו הנציגים בכנסת, ולאחר מכן מי יהיה ראש הממשלה.
אופיר כץ: ולקחת מהם את הזכות הזאת בגלל טענה לא מוצדקת, שלא הוכחה, ההפך, היא הוכחה במדינות רבות בעולם שגם ראשי ממשלות במשטרים דומים לשלנו, שגם אחרי חמש שנים, וגם אחרי עשר שנים, וגם אחרי 15 שנה, הם עדיין היו סוג של מודל לחיקוי וראשי המדינות מהמוצלחים ביותר.
אופיר כץ: אז אני באמת לא מצליח להבין למה אנחנו פוגעים, בעצם אנחנו פוגעים בדמוקרטיה, כי יכול להיות לנו פה ראש ממשלה שהאזרחים רוצים אותו, אבל אנחנו חושבים, כמה אנשים חושבים שהם מספיק חכמים להחליט עבור העם מה נכון ומה לא.
אופיר כץ: ואני חושב שזו צריכה להיות החלטה אך ורק של האזרחים.
אופיר כץ: ולהגביל בזמן זה לא דבר כזה משמעותי לעומת העובדה שיכול להיות ראש ממשלה מצוין, ואחרי שמונה שנים הוא אפילו יהיה מצוין יותר.
אופיר כץ: ואנחנו לוקחים עכשיו מהאזרחים את מי שינהיג עבורם את המדינה, שהוא יכול להיות הטוב ביותר.
אופיר כץ: ולא מחייב, כמובן, שיבוא מישהו חדש ויהיה יותר טוב מהקיים עם ניסיון שיש לו גם מחויבות להוכיח את עצמו, שהוא רוצה להיבחר הלאה.
אופיר כץ: אני גם לא מצליח להבין למה אנחנו בעצם דנים פה על פטור.
אופיר כץ: מה הלחץ?
אופיר כץ: זה לא שעכשיו, מחר יש בחירות או שהחוק הזה חל על ראש הממשלה מכהן.
אופיר כץ: אז למה אנחנו נמצאים פה בשביל פטור מחובת הנחה?
אופיר כץ: מה גם שאנחנו שומעים כל הזמן את הממשלה, את הקואליציה, שהם פה להרבה זמן.
אופיר כץ: אז מה בוער פה שוועדת הכנסת צריכה לאשר עכשיו פטור?
אופיר כץ: איפה ההיגיון בלאשר פטור בדבר שהממשלה הולכת לקדם?
אופיר כץ: זה לא משהו בוער.
אופיר כץ: תראו, אני יודע שזה לא כזה בוער כמו בעבר כשאני ביקשתי פטור מחובת הנחה לגילי 67 ומעלה שלא יכלו לעבוד בקורונה והיה צריך לעזור להם במענק הסתגלות, וזה החוק שהצעתי וזה נדחה.
אופיר כץ: כי אני מבין שלעזור לגילי 67 ומעלה, שיהיה להם כסף לאוכל ולתרופות, זה לא כזה מספיק עבור הממשלה הזאת לקבל פטור מחובת הנחה.
אופיר כץ: אבל הגבלת כהונה, משהו שבכלל מדברים על ראש ממשלה שהוא לא הנוכחי, כשאין לנו בחירות באופק, זה רק מראה מה חשוב לקואליציה הזאת, כל החוקים הפוליטיים האלה: ההוא כן התמודד, זה לא, זה כן.
אופיר כץ: ולהבדיל מדברים שעוזרים לקיום של האוכלוסיות החלשות במדינה, שאת זה דחיתם ולא אישרתם פטור מחובת הנחה.
אופיר כץ: זו באמת חשיבה מעוותת, וזה מוכיח לנו את סדרי העדיפויות של הממשלה, של הקואליציה הזאת.
אופיר כץ: ואני לא רואה שום סיבה בעולם למה חוק הכי לא דחוף, הכי לא רלוונטי לעכשיו, שהממשלה והקואליציה יכולות להעביר בהמשך בהליך חקיקה, במסלול רגיל כמו יתר החוקים, למה זה צריך לבוא לפטור מחובת הנחה.
אופיר כץ: פשוט אין שום הצדקה ואין שום היגיון בזה, כמו החוק הזה בעצמו.
ניר אורבך: חבר הכנסת אופיר כץ, תודה רבה.
ניר אורבך: חבר הכנסת האוזר.
צבי האוזר: פינדרוס היה קודם ואני אחריו.
יצחק פינדרוס: ראשית, אדוני היושב-ראש, ידידי חבר הכנסת אופיר כץ, אני מתפלא עליך.
יצחק פינדרוס: אני חושב שיש פה בשורה מאוד מאוד משמחת היום.
יצחק פינדרוס: סוף סוף גם, כנראה, הקואליציה מבינה שהיא בדרך לבחירות.
אופיר כץ: אה.
יצחק פינדרוס: סוף סוף.
יצחק פינדרוס: לקח כמה חודשים, אבל היא סוף סוף מבינה.
יצחק פינדרוס: כי אם היא לא הייתה מבינה שהיא בדרך לבחירות, אז לא הייתה דחיפות בחוק הזה.
יצחק פינדרוס: אבל מכיוון שהיא גם מבינה שהממשלה בדרך לפירוק ומטרת הממשלה הייתה לדאוג שנתניהו לא יהיה בבלפור, אז צריך את המטרה העיקרית של הממשלה, לפני שהיא מתפרקת, ליישם.
יצחק פינדרוס: אם לא, מה הדחיפות של החוק?
יצחק פינדרוס: אם הבחירות הן בעוד ארבע שנים, אז לא צריך פטור מחובת הנחה.
יצחק פינדרוס: אפשר לדון עליו חודש, חודשיים, שלושה.
יצחק פינדרוס: לא דחוף למחר בבוקר.
יצחק פינדרוס: אלא אם כן, סוף סוף הם הבינו גם שהעסק הזה הולך להתפרק.
יצחק פינדרוס: אנחנו רואים את זה בכל שאר החוקים, הם לא מסוגלים להגיע להסכמה על אף חוק חוץ מנושאי דת ונתניהו, אלה שני הנושאים היחידים שבהם הקואליציה מגובשת בצורה מאוד מאוד חזקה.
יצחק פינדרוס: וכנראה שהפחד הזה מהבחירות שמממשות ובאות הביא אותם להביא את זה לדחיפות מיידית, לדיון מיידי.
יצחק פינדרוס: ואם, כבוד היושב-ראש, הקואליציה חושבת שלא הולכות להיות בחירות מחר, אז באמת אין שום סיבה בעולם לפטור מחובת הנחה חוק כזה משמעותי, קודם כול.
יצחק פינדרוס: עכשיו אני רוצה ללכת חלק השני.
יצחק פינדרוס: הרי אתם כקואליציה לימדתם אותנו דבר שאולי ניסינו אותו בקטנה אבל לא בכזה מאקרו.
יצחק פינדרוס: בואו נגיד שהחוק הזה עובר.
יצחק פינדרוס: עובר קריאה ראשונה, שנייה ושלישית, ובבחירות הבאות רוצים לבחור מישהו שהיה פעם ראש ממשלה, ונבחרת כנסת שרוב הכנסת רוצה אותה.
יצחק פינדרוס: היא באה לוועדת הכנסת, משנה את החוק ואומרת שהוא כן יכול להיות ראש הממשלה.
יצחק פינדרוס: ואז מה יקרה?
יצחק פינדרוס: כאילו, על מי אנחנו עובדים?
יצחק פינדרוס: זאת אומרת, מה זה המשחק הזה?
יצחק פינדרוס: הרי זה משחק בנדמה לי.
יצחק פינדרוס: הרי ברור לכל בר דעת שאם תיבחר מחר כנסת אחרת, והיא תרצה שלצורך העניין אריה דרעי יהיה ראש הממשלה, אז יעבירו חוק שאריה דרעי יכול להיות ראש הממשלה.
יצחק פינדרוס: כאילו, אפשר למנוע את זה?
יצחק פינדרוס: הרי הקואליציה יכולה להעביר כל חוק שהיא רוצה, לעבור על כל תקנה שהיא רוצה, לשנות את התקנון, לשנות את החוקים, לעשות ככל העולה על רוחה.
יצחק פינדרוס: אז יואיל בטובו מישהו להסביר לי לאיזה צורך היסטרי החוק הזה, מה הוא בא לשמש.
יצחק פינדרוס: הדבר השלישי, אדוני היושב-ראש, אני חושב שאם אנחנו רוצים את טובת אזרחי ישראל, ברמה העניינית, אנחנו צריכים לעשות הפוך.
יצחק פינדרוס: רואים את זה בכל מדינות העולם.
יצחק פינדרוס: ולצערנו הרב, רואים את זה על בשרנו פה.
יצחק פינדרוס: ראינו את זה עכשיו בחוקי ההסדרים שעברו.
יצחק פינדרוס: הניסיון הוא הדבר הקריטי ביותר למען אזרחי ישראל.
יצחק פינדרוס: אולי לא למען התחושה של היושבים כאן בבניין, אבל למען אזרחי ישראל.
יצחק פינדרוס: חוסר הניסיון של אנשים שמנהלים את הממשלה, שמנהלים את הכנסת, הוא בעוכרי אזרחי ישראל.
יצחק פינדרוס: דרך אגב, אני כחבר אופוזיציה נהנה מזה, אני חייב לומר לך.
יצחק פינדרוס: אבל אזרחי ישראל, בסופו של דבר, סובלים בדיוק מהדבר הזה.
יצחק פינדרוס: ואם טובת אזרחי ישראל – עזוב אותי מהמילים הגבוהות על דמוקרטיה; זה לא מעניין אותי – אני אומר באמת, אם טובת אזרחי ישראל לנגד עינינו – אז עוד פעם, אני די זה, כן יעבור, לא יעבור, זה לא רלוונטי, כי בסוף הרי כל כנסת תוכל לשנות את זה – אבל אם טובת אזרחי ישראל, אם אנחנו רוצים לדבר ברמה העניינית, משהו שלא מקובל פה בכנסת, הניסיון הוא הדבר הקריטי ביותר.
יצחק פינדרוס: ואני מציע לראות את זה במדינות אחרות.
יצחק פינדרוס: בכל המדינות בעולם, שהיו אנשים הרבה שנים בתפקיד – עזוב את הרמה האישית אם הם שתו ויסקי כזה או אכלו עוגה כזאת; עזבו אותי מהשטויות האלה; אני מדבר על טובת האזרחים בסוף – אזרחי ישראל ואזרחי המדינות בכל מקום שהיה להם מישהו עם ניסיון, זה הוביל אותם למקומות הרבה הרבה הרבה יותר טובים.
יצחק פינדרוס: ולכן החוק הזה פעם אחת הוא מיותר.
יצחק פינדרוס: פעם שנייה הדחיפות שלו – אני שמח מאוד שהיא באמת דחופה, כי אני שמח שאתם גם מבינים שהולכים לבחירות בקרוב.
יצחק פינדרוס: והנושא השלישי, הוא גם לא רלוונטי, כי מחר בבוקר נבחרת כנסת אחרת והופכת אותו על פיו והכול על מקום יבוא בשלום.
יצחק פינדרוס: אבל זה טוב בשבילכם להמשיך לשחק בנדמה לי.
צבי האוזר: כפי שנאמר כאן, אנחנו לא מתייחסים לגופו של החוק בהינתן שהדיון על גופו של החוק יהיה כאן גם בוועדה, גם במליאה.
צבי האוזר: אבל בכל זאת אני אצטט את ראש הממשלה המנוח, זכרונו לברכה, מנחם בגין שטבע - - -
יצחק פינדרוס: עם כל הצרות שלו.
יצחק פינדרוס: עם כל צרות שלו.
יצחק פינדרוס: משופטים בירושלים ועד הזה.
אופיר כץ: צרה לא הייתי מגדיר אותו.
צבי האוזר: תראה, קורית טרנספורמציה במערכת הישראלית, בדמוקרטיה הישראלית, במערכת הפוליטית הישראלית.
צבי האוזר: בגין הופך להיות אם כל הצרות.
צבי האוזר: יכול להיות שגם יוכרז על ידי הליכוד כפרסונה נון גרטה.
יצחק פינדרוס: לא פרסונה נון גרטה.
צבי האוזר: יכול להיות שיסירו את פיסלו ממצודת זאב.
יצחק פינדרוס: לא ברמה האישית.
שלמה קרעי: כדאי שאתם תסירו את דגל המדינה, את דגל ישראל ממשרדי הממשלה שבינתיים בידיים שלכם.
יצחק פינדרוס: הפכת אותו לפרסונה נון גרטה?
יצחק פינדרוס: הוא היה נינוח.
יצחק פינדרוס: הוא לא ידע לזרוק כמוכם.
יצחק פינדרוס: הוא לא ידע להעיף את התקנון, לזרוק את היועצים המשפטיים של הכנסת לפח אשפה, לקחת את שופטי בג"ץ ולהפוך - - -
אופיר כץ: צביקה, תראה מה אתה עושה.
אופיר כץ: אבל לא הוגן מצידך.
יצחק פינדרוס: פחד מהשמאל.
אופיר כץ: איך שהוא אמר את זה, שמעת את ההסתייגות שלי מייד.
אופיר כץ: ועדיין אתה אומר: הליכוד אומר.
אופיר כץ: למה לעוות?
אופיר כץ: שמעת הרי שכבר אמרתי הסתייגות.
צבי האוזר: קודם כול, שמעתי את ההסתייגות.
צבי האוזר: אני מאוד, חבר הכנסת כץ, אני מאוד מעריך אותך.
שלמה קרעי: לא הוגן.
שלמה קרעי: הרמייה והשקר זה לחם חוקם.
אופיר כץ: תשמע, זה מדהים מה שעשה.
צבי האוזר: חבר הכנסת כץ, אני קודם כול מאוד מאוד מעריך אותך.
צבי האוזר: אני גם מעריך מאוד מאוד ומוקיר חבר הכנסת פינדרוס, שהוא איננו חבר ליכוד.
יצחק פינדרוס: גם לא מתכוון להיות.
צבי האוזר: והוא יכול להעביר ביקורת.
צבי האוזר: וגם כנראה לא מתכוון.
צבי האוזר: יכול להעביר ביקורת על הליכוד בעבר בהווה ובעתיד.
צבי האוזר: אני אשמח לשמוע, חבר הכנסת פינדרוס, ביקורות על הליכוד גם בעתיד, אבל שמענו כבר ביקורת על העבר.
יצחק פינדרוס: אני אומר לך, בעתיד, אם לא יעשו את מה שאתם עושים, ישלחו את האופוזיציה, הם שווים את הכסף שלהם.
צבי האוזר: אני לוחש לך באוזן, ידידי חבר הכנסת פינדרוס, שגם בליכוד יש ביקורת על העבר.
צבי האוזר: וגם חבר הכנסת בגין – אני חושש, אני אומר את זה בחשש; אני שמח שחבר הכנסת אופיר כץ מצטרף לחשש שלי – אבל אני חושש שאנחנו נקום בוקר אחד - -
אופיר כץ: אני לא מצטרף.
אופיר כץ: החשש שלך לא קיים.
צבי האוזר: - - ויקומו אנשים בליכוד ויגידו שמנחם בגין הוא אם כל חטאת.
צבי האוזר: אם כל חטאת.
שלמה קרעי: תגיד לי, האוזר, אתם מתכוונים להסיר את דגלי מדינת ישראל ממשרדי הממשלה בראשותכם?
שלמה קרעי: מה עם דגלי האחים המוסלמים?
שלמה קרעי: דגלי החמאס?
צבי האוזר: תשמע, אנחנו בעד פוליטיקה עניינית ומסודרת ומכבדת את העבר.
צבי האוזר: אתה יודע, יש פה חברי כנסת שהתייחסו בנאומים כאלה או אחרים ברמה שאיננה מכבדת את הפוליטיקה.
צבי האוזר: על בסיס האזנה לדברים, אתה יכול להבין לאן הכיוון הולך.
צבי האוזר: ואינני שולל שאתם תסירו את תמונתו של מנחם בגין ממצודת זאב ותכריזו עליו כפרסונה נון גרטה.
אופיר כץ: אנחנו לא הפכפכים אנשי מפלגתך.
אופיר כץ: אנחנו היינו בליכוד ונשארנו בליכוד.
אופיר כץ: אנחנו היינו ונשארנו בליכוד בזמן שאתם מחליפים - - -
צבי האוזר: כי מנחם בגין הכריז, כשהיה ראש האופוזיציה, ששלטון ממושך הוא סכנה לחירות האומה ולמוסר בניה.
שלמה קרעי: אתה לא שמעת, האוזר.
שלמה קרעי: הוא דיבר על הפקידים.
שלמה קרעי: הוא לא דיבר על נבחרי ציבור.
שלמה קרעי: הוא לא דיבר על פקידים.
שלמה קרעי: וזה שאתה יודע טוב מאוד לעוות ולשקר ולרמות כמו הממשלה שאתה מכהן בה, אבל על הציבור אתה לא תצליח לעבוד.
צבי האוזר: רגע, תיתנו לי לסיים.
צבי האוזר: תיתנו לי, תיתנו לי, תיתנו לי להשלים את הדברים, חבר הכנסת קרעי.
צבי האוזר: נדמה לי שאני בקיא בכתביו של מנחם בגין לא פחות ממך, חבר הכנסת קרעי.
שלמה קרעי: כדי שתתעמק טוב טוב למי הוא התכוון.
צבי האוזר: אני אחזור ואומר את רוח הדברים של מנחם בגין, שטבע ששלטון ממושך הוא סכנה לחירות האומה ולמוסר בניה, ושלטון ממושך הוא רע שבעתיים הוא כי הוא מוליד שחיתות.
צבי האוזר: ונדמה לי שהדברים היו נכונים אז ונכונים היום ויהיו נכונים בעתיד.
צבי האוזר: ולכן את אותו רעיון מסדר שלכל אדם יש תחליף, שגם הוא מחשבה ותובנה שקשה לאמץ היום בליכוד.
אופיר כץ: העם יבחר, לא תקווה חדשה.
אופיר כץ: לא תקווה חדשה תבחר.
אופיר כץ: העם יבחר.
צבי האוזר: לכל אדם יש תחליף.
אופיר כץ: אתם מנסים מכל כיוון להפיל - - -
צבי האוזר: והמלכות איננה קיימת עוד בעם ישראל, לצערנו.
אופיר כץ: עד כמה שאני זוכר, מדובר בבחירות דמוקרטיות פעם אחר פעם.
יצחק פינדרוס: - - - המלך דוד - - -
צבי האוזר: לזה, אני חושב, חבר הכנסת פינדרוס, יכול להיות שכן יצטרפו בליכוד, להחזרת שיטת המלכות.
יצחק פינדרוס: זה רק דוד.
צבי האוזר: אבל אני לא בטוח שהם ישמרו על - - -
יואב קיש: צביקה, רק בליכוד לא היית.
יואב קיש: היית בכל המפלגות של הבית.
יואב קיש: רק בליכוד לא.
צבי האוזר: אני רק לא בטוח שהם ישמרו על זה שהמלכות תהיה מבית דוד.
אופיר כץ: מה היה אומר מנחם בגין על המעבר?
אופיר כץ: מה היה אומר מנחם בגין על מעבר כזה למפלגות אחת לשנייה?
צבי האוזר: יכול להיות שהם יגידו שזה מבית מיליקובסקי.
יצחק פינדרוס: בית דוד.
צבי האוזר: ולא מבית דוד.
יצחק פינדרוס: רק בית דוד.
צבי האוזר: בכל מקרה, חברים, הצעת החוק הזאת חשובה, היא ראויה.
אופיר כץ: לא נימקת מה המשמעות שאנחנו נותנים לזה פטור מחובת הנחה, צביקה.
צבי האוזר: היא הצעה שבימים רגילים אני בטוח שחבריי מהליכוד היו מתייצבים לצידה.
צבי האוזר: נדמה לי אפילו שחבר הכנסת בנימין נתניהו בזמן שזה עלה תמך בהצעה כזאת בעבר.
אופיר כץ: למה פטור?
צבי האוזר: לא שמענו את הדברים.
צבי האוזר: אנחנו מדברים על קיצור של יומיים תמימים, נכון?
יואב קיש: זה דחוף.
יואב קיש: מישהו סופר שמונה שעות.
אופיר כץ: למה לקצר?
אופיר כץ: ל מה לקצר?
יצחק פינדרוס: הממשלה מתפרקת.
יואב קיש: זה הרי דחוף.
יואב קיש: שיא הדחיפות.
צבי האוזר: אנחנו נכנסים עוד מעט לפגרה.
אופיר כץ: איזו פגרה?
צבי האוזר: לחגים.
יואב קיש: אז מה יקרה?
אופיר כץ: עד מתי החג?
אופיר כץ: מה יקרה?
צבי האוזר: אנחנו נמצאים בשיטה של פיליבסטר.
צבי האוזר: ואנחנו בעד לא לדחות למחר את מה שאפשר לעשות היום.
יואב קיש: הממשלה לא תשרוד?
אופיר כץ: אבל אתם רוצים לשאר עוד פה הרבה זמן.
אופיר כץ: אתם רוצים לשאר פה עוד הרבה זמן, מה הלחץ?
צבי האוזר: הממשלה תשרוד, אני מבשר לכם.
ניר אורבך: אפשר רגע אחד?
ניר אורבך: חבר הכנסת האוזר, עוד רגע אחד.
ניר אורבך: אני לא מגביל בזמן.
צבי האוזר: אני סיימתי.
ניר אורבך: אני מבקש, בלי קריאות ביניים.
ניר אורבך: תשתדלו, בסדר.
ניר אורבך: חבר הכנסת האוזר, סיימת?
צבי האוזר: אז אני מסיים.
צבי האוזר: אני קורא לחבריי גם לתמוך בחקיקה, כפי אמרתי, שבעבר נתמכה, וגם לאפשר את אותו עניין טכני ולפטור מחובת הנחה.
ניר אורבך: תודה רבה, חברת הכנסת האוזר.
ניר אורבך: חבר הכנסת קיש שהיה פה מקודם, ביקש לדבר.
ניר אורבך: קראנו לו, בבקשה.
יואב קיש: אני באמת בא מוועדת הכספים, ותודה רבה שקראתם לי.
צבי האוזר: אני גם דיברתי, המתנתי, חבר הכנסת קיש, כקולגיאליות פרלמנטרית.
צבי האוזר: שמעתי שיש לך עניין דחוף בוועדת הכספים וביקשת שנמשוך זמן עד שתוכל להגיע ולהשלים את דבריך.
צבי האוזר: אז בבקשה, חבר הכנסת קיש.
ניר אורבך: תודה רבה על שיתוף הפעולה, חבר הכנסת האוזר.
יואב קיש: היה שווה להיות נחמד אליך בהמשך הדיון.
צבי האוזר: אני רוצה שזכותו של חבר כנסת תמוצה בצורה מלאה.
ניר אורבך: חבר הכנסת מלכיאלי, נכנסת הרגע.
ניר אורבך: תחכה שתי דקות עד שאתה מתחיל לעשות בלגן, בסדר?
ניר אורבך: שתי דקות.
מיכאל מלכיאלי: אה, שתי דקות אפשר?
ניר אורבך: חבר הכנסת קיש, בבקשה.
צבי האוזר: וגם אותו אני מוקיר ומכיר ומעריך מאוד.
צבי האוזר: מוקיר ומכיר.
יואב קיש: חבר הכנסת אורבך, רק אם אפשר, קצת השקט.
ניר אורבך: כן, כן.
ניר אורבך: בהחלט.
ניר אורבך: חברת הכנסת בן ארי, מירב.
מירב בן ארי: יש פה קוורום.
ניר אורבך: בלי קשר לקוורום.
ניר אורבך: קצת, אנשים רוצים גם לשמוע.
ניר אורבך: חבר הכנסת שפע, רם, תשבו.
ניר אורבך: פשוט זה מפריע נורא, הדיבורים כאן.
ניר אורבך: רומן, רומן, יעקב, רומן, חבר הכנסת סובה, זה מפריע נורא.
ניר אורבך: אסף ויעקב ושרן, חברת הכנסת השכל.
ניר אורבך: יעקב, זה מפריע.
ניר אורבך: אנחנו לא מצליחים לשמוע.
אלון טל: אדוני היושב-ראש, תוכל להסביר את מסגרת הדיון כי חלק מאיתנו, הביאו אותנו מתוך דיון בוועדות אחרות.
ניר אורבך: הדיון כרגע הוא על בקשת הממשלה להקדמת הדיון בהצעת חוק-יסוד: הממשלה (תיקון מס' 12) (תקופה מרבית לכהונה בתפקיד ראש הממשלה) (מ/1469), לפני הקריאה הראשונה.
אלון טל: הבנתי.
אלון טל: אדוני, ויהיה עכשיו דיון בין החברים?
ניר אורבך: הדיון הוא כרגע, כן, על בעד או נגד הפטור שהממשלה מבקשת לקראת המליאה.
יצחק פינדרוס: האוזר, לצורך פשרה, אולי ביומיים נבדוק אם חבר הכנסת נתניהו הוא מבית דוד.
צבי האוזר: אפשר תמיד לבדוק.
צבי האוזר: אני גם בטוח שיהיו כאלה שימצאו, באותות ובמופתים יוכיחו אותך - - - זרע בית דוד.
ניר אורבך: חבר הכנסת פינדרוס, אתה רוצה לנהל את הדיון?
ניר אורבך: חבר הכנסת פינדרוס, אוכל לתת לנהל את הדיון במקומי.
יואב קיש: אפשר לסגור את הדלת שם?
יואב קיש: פשוט יש המון רעש.
ניר אורבך: בהחלט, בהחלט.
יואב קיש: אני הולך להגיד אולי משהו קשה, חבר הכנסת אורבך.
יואב קיש: אני מקווה שאין בך שום אירוע מהעניין הזה.
יואב קיש: אבל תשים לב מה אתה עושה.
יואב קיש: אתמול, כולנו דואבים ומצטערים ומבכים את הרצח המתועב של הפושע של החמאס שרצח את אליהו קיי, זכרונו לברכה, השם יקום דמו.
ניר אורבך: השם יקום דמו.
יואב קיש: בצורה שערורייתית, הבית הזה, במקום לדבר על הדברים האלה, מנסה להזיז את השטיח שידבר על החוק של קציבת כהונה.
יואב קיש: אין לי שום הסבר אחר מדוע אתם ממהרים להביא, אחרי אירוע מטורף שקרה לנו פה אתמול, שאנחנו מן הסתם היינו יושבים ומדברים עליו עכשיו, אז אנחנו עוסקים בחוק נורא דחוף, הכי דחוף בעולם, זה אפילו לא לתת פטור מהנחה ולא לתת לכנסת ישראל את הזמן הרגיל, כי חייבים לדון בזה.
יואב קיש: הרי יש איזה ראש ממשלה שאני לא יודע עליו שהולך לגמור שמונה שנים וכדאי שנזרז את הליכי החקיקה?
יואב קיש: באמת, לך, חבר הכנסת האוזר אמרת, יש כבוד לבית הזה.
יואב קיש: הבית צריך לקבל חוק.
יואב קיש: הנוהל אומר 48 שעות – לא שבוע, לא פיליבסטר של חודשים – 48 שעות לפני שהוא עולה לקריאה.
יואב קיש: ואפילו את הדבר הזה אתם רומסים.
יואב קיש: אתה יודע, אם היה לכם משהו דחוף באמת, ולפעמים, נגיד, הנושא – אני עכשיו בא מוועדת הכספים.
יואב קיש: אז מס הרכישה יש לו השפעות מהותיות על כל יום שעובר שהוא לא קורה.
יואב קיש: אני יכול להבין את המוטיבציה הגדולה, למרות שאני כמובן חושב שזה חוק גרוע וטעות גדולה, אבל אני שם רגע בצד את הנושא המהותי, את הנושא הענייני, שיש חשיבות לדחיפות.
יואב קיש: היושב-ראש, תסביר לי אתה אחר כך, ברשותך, איזו חשיבות יש לדרישה למהר בהצעת החוק הזו.
יואב קיש: הרי אני ואתה יודעים שאין בזה כלום ולא כלום.
יואב קיש: וזה חוק שגם אם ייקח לו חודש יותר, חודש פחות – אנחנו לא מדברים על חודש; אנחנו מדברים על 48 שעות – לא יעלה ויוריד מכבודו דבר ולא דבר.
יואב קיש: זו רק התנהלות שערורייתית של הקואליציה.
יואב קיש: אני לא יודע מי מראשי הקואליציה, אני לא יודע מי מהממשלה שאומר לכם: לא מעניין אותי שום דבר; הכנסת לא מעניינת אותי; זה שמדינת ישראל אבלה על הפיגוע המתועב הזה אתמול לא מעניין אותי; אני רוצה לשנות את השיח הציבורי לחוק של קציבת כהונה, כי זה מה שאני רוצה, ואין לי שום סיבה אחרת.
יואב קיש: ולכן אתה נותן את ידך בזה שאתה נותן את הפטור הזה.
יואב קיש: אתה נותן את ידך לעוול הרע הזה.
יואב קיש: אתה פועל לשיבוש ההליכים פה בכנסת, התקינים.
יואב קיש: אתה מנצל פה מסגרת שלא נועדה לדבר הזה.
יואב קיש: כי אין לחוק הזה דחיפות.
יואב קיש: אני אשמח לשמוע מהיועצת המשפטית אם לחוק שאין עליו דחיפות מותר לתת את הדבר הזה.
יואב קיש: בעיניי, זה הזוי שאנחנו מגיעים למצב הזה.
יואב קיש: ואני אומר לך, עוד פעם, אני פונה אליך, היושב-ראש, כמי שכן חשובה לו הכנסת ומייצג פה את ועדת הכנסת בתפקידך, לשקול היטב ולהסביר לי מדוע אתה רואה סיבה לצורך לקצר את אותן 48 שעות של המתנה, שדרך אגב, כבר התחלנו לספור אותן.
יואב קיש: זה כבר פחות.
יואב קיש: אני לא יודע מתי - - -